पंजाब में 10वां स्थान प्राप्त करने वाली एक्सैलसियर कान्वैंट हाई स्कूल गोराया की छात्रा हरनीत कौर पुत्री कश्मीर सिंह ने 629 अंक (96.77 प्रतिशत) प्राप्त कर जिले में पहला स्थान हासिल किया है। हरनीत की बड़ी बहन शुभनीत कौर एलएल.बी. की पढ़ाई कर रही है। उसके पिता बाल बैरिंग की जालियां बनाने का काम करते हैं, जबकि माता अमरदीप घरेलू महिला हैं। हरनीत ने बताया कि इस कामयाबी के पीछे उसके स्कूल स्टाफ व माता-पिता का आशीर्वाद है। वह 15 घंटे पढ़ाई करती थी व बिना ट्यूशन लिए उसने यह कामयाबी हासिल की है। वह पी.सी.एस. कर अपने माता-पिता का नाम रोशन करना चाहती है।